**Zmluva o poskytnutí geodetických služieb č. ... – pre časť ... (kraj)**

uzavretá v zmysle ustanovenia § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Zákon o verejnom obstarávaní“)

(ďalej len „Zmluva“)

**Zmluvné strany**

**Slovenská republika zastúpená Ministerstvom vnútra Slovenskej republiky**

sídlo: Pribinova 2, 812 72 Bratislava

zastúpené: Ing. Martina Hrnčiarová, riaditeľka odboru hospodárskeho zabezpečenia, sekcie ekonomiky, Ministerstva vnútra Slovenskej republiky na základe plnomocenstva č. p..: SE-OO1-2021/002677-013 zo dňa 16.04.2021

IČO: 00151866

DIČ: 2020571520

bankové spojenie: Štátna pokladnica

Číslo účtu: 7000180023/8180

IBAN: SK78 8180 0000 0070 0018 0023

(ďalej len „**Objednávateľ**“)

a

obchodné meno: ................................................................................................................

sídlo: ................................................................................................................

registrácia: ................................................................................................................

číslo zápisu: ................................................................................................................

zastúpená (meno, priezvisko, titul, funkcia):.............................................................................................

IČO: ................................................................................................................

DIČ: ................................................................................................................

IBAN: ................................................................................................................

(ďalej len „**Dodávateľ**“)

(Objednávateľ a Dodávateľ ďalej spolu len „**Zmluvné strany**“)

**Úvodné ustanovenia**

1. Zmluvné strany uzatvárajú za účelom úpravy ich práv a povinností túto Zmluvu v súlade s výsledkom zadávania zákazky s nízkou hodnotou na predmet zákazky „Geodetické služby“ pre časť (záujemca uvedie názov relevantnej časti predmetu zákazky) ... – Centrum podpory ...
2. Na základe vyhodnotenia ponúk bola ponuka Dodávateľa vybraná ako ponuka úspešného uchádzača v súlade s podmienkami uvedenými v súťažných podkladoch verejného obstarávania. Na základe tejto skutočnosti a predloženej ponuky Dodávateľa sa zmluvné strany v slobodnej vôli a v súlade so všeobecne záväznými právnymi predpismi platnými na území Slovenskej republiky rozhodli uzatvoriť túto Zmluvu.
3. Objednávateľ týmto vyhlasuje, že je spôsobilý túto Zmluvu uzatvoriť a plniť záväzky v nej obsiahnuté.
4. Dodávateľ týmto vyhlasuje, že je spôsobilý túto Zmluvu uzatvoriť a plniť záväzky v nej obsiahnuté.
5. Základným účelom tejto Zmluvy je v súlade s výsledkom verejného obstarávania poskytnutie služieb tak, ako sú zadefinované v čl. 1 bod 1.1. tejto Zmluvy.

**Článok 1.**

**Predmet a účel Zmluvy**

1.1 Predmetom Zmluvy je záväzok Dodávateľa poskytnúť Objednávateľovi riadne a včas geodetické služby spočívajúce vo vyhotovení:

- geometrických plánov na vytýčenie hraníc pozemku a stavieb,

- geometrických plánov na zmenu druhu pozemku,

- geometrických plánov na zlúčenie pozemkov E-KN, C-KN,

- geometrických plánov na obnovenie právneho stavu z E-KN na C-KN,

- geometrických plánov na oddelenie pozemku alebo stavby, ak právny stav nie je totožný so stavom registra C-KN

- geometrických plánov na oddelenie pozemku alebo stavby, ak právny stav je totožný so stavom registra C-KN,

- geometrických plánov na vyznačenie vecných bremien na nehnuteľnostiach, stavbách a pozemkoch bremena,

- geometrických plánov na zameranie a zobrazenie priebehu podzemného a nadzemného vedenia,

- geometrických plánov na oddelenie pozemku alebo stavby, ak právny stav nie je totožný s registrom C Katastra nehnuteľností,

- zameranie adresného bodu,

- polohopisné a výškopisné práce (intravilán),

- polohopisné a výškopisné práce (extravilán)

(ďalej len „služba“),

za podmienok stanovených touto Zmluvou, a to na základe samostatných písomných objednávok zadávaných Objednávateľom podľa aktuálnej potreby, v ktorých budú špecifikované všetky detaily požadovanej služby a záväzok Objednávateľa zaplatiť Dodávateľovi za riadne a včas poskytnuté služby dohodnutú cenu podľa Článku 4 tejto Zmluvy a v súlade s podmienkami stanovenými v tejto Zmluve.

1.2 Dodávateľ sa zaväzuje vykonať službu v súlade:

1. so všeobecne záväznými právnymi predpismi platnými na území SR (najmä so zákonom NR SR č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov, s vyhláškou Úradu geodézie, kartografie a katastra Slovenskej republiky č. 461/2009 Z. z., ktorou sa vykonáva zákon NR SR č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov a so Smernicou Úradu geodézie, kartografie a katastra Slovenskej republiky č. S 74.20.73.43.00. na vyhotovenie geometrických plánov a vytyčovanie hraníc pozemkov a právnymi predpismi EÚ;
2. s písomnou objednávkou Objednávateľa podľa Článku 2. tejto Zmluvy;
3. s cenovou ponukou predloženou Dodávateľom v procese verejného obstarávania;
4. so súťažnými podkladmi;
5. s pokynmi a podkladmi Objednávateľa;
6. s podmienkami uvedenými v tejto Zmluve.

Článok 2

Miesto, spôsob a lehota dodania služby

2.1 Na základe potreby Objednávateľ vyzve Dodávateľa na vykonanie služby formou písomnej objednávky, v ktorej budú uvedené požiadavky Objednávateľa spolu s požadovanou lehotou na jej vykonanie.

2.2 Zmluvné strany sa dohodli, že objednávka bude zodpovedať podmienkam dohodnutým v tejto Zmluve, najmä s ohľadom na jednotkové ceny, práva a povinnosti v tejto Zmluve dohodnuté.

2.3 Lehota vykonania a dodania služby je 30 (tridsať) kalendárnych dní odo dňa doručenia písomnej objednávky Dodávateľovi, prípadne v inej lehote podľa zložitosti prípadu a na základe dohody Dodávateľa s Objednávateľom. Službu vo forme výstupu (ďalej len „výstup") Dodávateľ odovzdá Objednávateľovi v slovenskom jazyku, v troch (3) vyhotoveniach v tlačenej verzii a elektronicky v jednom vyhotovení na neuzamknutom DVD nosiči. Dodávateľ odovzdá Objednávateľovi výstup spolu s písomným preberacím protokolom o vykonaní a o odovzdaní v dvoch vyhotoveniach (ďalej len „**preberací protokol**“). Dodávateľ upovedomí Objednávateľa o osobnom odovzdaní konkrétnej služby najmenej 2 (dva) dni pred jeho odovzdaním.

2.4 Miestom dodania výstupu je: Ministerstvo vnútra SR, Košická 47, 812 72 Bratislava, sekcia hnuteľného a nehnuteľného majetku, odbor správy nehnuteľného majetku a investičnej výstavby, oddelenie metodiky a centrálnej evidencie nehnuteľného majetku. Výstup odovzdá Dodávateľ osobne alebo odoslaním (spolu s preberacím protokolom) na adresu sídla Objednávateľa prostredníctvom pošty alebo prepravnej spoločnosti. Za odovzdanie výstupu sa považuje odovzdanie podľa čl. 2 bod 2.3tejto Zmluvy na prepravu prvému prepravcovi, ktorý má uskutočniť jej prepravu do miesta dodania. Objednávateľ je povinný výstup prevziať osobou na to oprávnenou, skontrolovať jeho riadne vykonanie a v primeranej lehote upozorniť Dodávateľa na vady dodaného výstupu, ak jeho vykonanie nezodpovedá výsledku určenému v  písomnej objednávke podľa čl. 2, bod 2.1 tejto Zmluvy.

**Článok 3.**

**Požiadavky na Dodávateľa**

3.1 Dodávateľ preukázal právnu, odbornú a technickú spôsobilosť na vykonanie geodetických služieb podľa čl. 1., bod 1.1 v zmysle všeobecne záväzných právnych predpisov platných na území Slovenskej republiky.

3.2 Dodávateľ prehlasuje, že spĺňa podmienky na vykonanie služby v zmysle ustanovení Zákona o verejnom obstarávaní a má záujem na jej riadnom a včasnom vykonaní podľa požiadaviek Objednávateľa v zmysle tejto Zmluvy.

**Článok 4.**

**Cena za služby, platobné podmienky a fakturácia**

4.1 Cena za službu je stanovená dohodou zmluvných strán v súlade so zákonom NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov. Objednávateľ je povinný uhradiť cenu za poskytnutú službu bezhotovostne na základe faktúry vystavenej Dodávateľom na účet Dodávateľa uvedený v záhlaví tejto Zmluvy.

4.2 Lehota splatnosti faktúry je 30 (tridsať) dní odo dňa doručenia faktúry Objednávateľovi. Cena za každú jednotlivú službu zadanú Objednávateľom podľa čl. 2. tejto Zmluvy bude určená vynásobením jednotkovej ceny, počtom merných jednotiek a k službe budú pripočítané náklady za poskytnutie podkladov z operátu katastra nehnuteľností a správne poplatky, v tých prípadoch, kedy sú v zmysle všeobecne záväzných právnych predpisov platných na území Slovenskej republikyvyžadované.

4.3 Dohodnutá celková maximálna cena služby uvedená v bode 4.8 tohto článku tejto Zmluvy je konečná a zahŕňa všetky výdavky Dodávateľa spojené alebo súvisiace s vykonaním služby. Dodávateľ nemá nárok na úhradu výdavkov, ktoré presahujú dohodnutú cenu služby. V prípade, že výdavky Dodávateľa na vykonanie služby presiahnu celkovú maximálnu cenu dohodnutú v bode 4.8 tohto článku tejto Zmluvy, zmluvne dohodnutá cena služby zostane zachovaná a Dodávateľ sa zaväzuje tieto výdavky znášať na svoj účet. Objednávateľ neposkytuje za vykonanie služby preddavok ani zálohové platby.

4.4 Cena musí byť stanovená v mene EURO. Zmenu ceny za službu dohodnutú v tejto Zmluve je možné zmeniť v prípade zmeny sadzby DPH v čase odovzdania služby, a to počas platnosti a účinnosti tejto Zmluvy.

4.5 V prípade, že nastane skutočnosť, ktorá bude z dôvodu nutnosti získania, alebo overenia podkladov na mieste, alebo zložitosti vykonania služby v určitej časti objednávky vyžadovať navýšenie ceny, je takéto zvyšovanie ceny za službu prípustné len formou písomného dodatku, v súlade s § 18 Zákona o verejnom obstarávaní.

4.6 Faktúra musí mať náležitosti daňového dokladu a obsahovať údaje v zmysle ustanovenia bodu 4.7 tohto článku tejto Zmluvy. Dodávateľ predloží faktúru vo dvoch (2) vyhotoveniach na adresu sídla Objednávateľa uvedenú v záhlaví tejto Zmluvy. V prípade, že faktúra bude obsahovať nesprávne alebo neúplné údaje, Objednávateľ je oprávnený ju vrátiť a Dodávateľ je povinný faktúru podľa charakteru nedostatku opraviť, doplniť alebo vystaviť novú. V takomto prípade sa preruší lehota splatnosti a nová lehota splatnosti pre Objednávateľa začne plynúť prevzatím nového, resp. upraveného daňového dokladu.

4.7 Faktúra musí obsahovať tieto náležitosti:

1. náležitosti predpísané v zmysle zákona č. 222/2004 Z. z. o dani z pridanej hodnoty v znení neskorších predpisov, ak je Dodávateľ platiteľom dane z pridanej hodnoty v Slovenskej republike aj jeho identifikačné číslo pre daň;
2. označenie čísla účtu Dodávateľa v tvare IBAN a peňažného ústavu Dodávateľa;
3. identifikačné údaje Objednávateľa;
4. poradové číslo faktúry;
5. číslo písomnej objednávky;
6. dátum, kedy bola služba dodaná, ak sa odlišuje od dátumu vyhotovenia faktúry;
7. popis dodanej služby;
8. dátum vyhotovenia faktúry;
9. cenu za dodanú službu;
10. náležitosti pre účely dane z pridanej hodnoty, ak je Dodávateľ platiteľom tejto dane;
11. fakturovanú cenu celkom v eurách;
12. pečiatku a podpis Dodávateľa.

4.8 Celková maximálna cena za predmet tejto Zmluvy podľa čl. 1., bod 1.1 je stanovená nasledovne:

Pre časť .... Geodetické služby pre Centrum podpory ....: ...... EUR.

**Článok 5.**

**Vady služby**

5.1 Na nároky Objednávateľa z vád poskytnutej služby sa primerane aplikujú ustanovenia § 560 – 565 Obchodného zákonníka.

* 1. Objednávateľ je povinný vady poskytnutej služby bezodkladne po ich zistení písomne oznámiť Dodávateľovi.
  2. Dodávateľ sa zaväzuje zistené vady na vlastné náklady odstrániť v lehote do ..... pracovných dní odo dňa ich uplatnenia, tzn. od doručenia písomnej reklamácie Dodávateľovi, a to v závislosti od povahy vykonanej služby.

5.4 Písomná reklamácia musí obsahovať:

a) označenie a číslo tejto Zmluvy, písomnej objednávky

b) označenie reklamovanej služby a popis vady.

**Článok 6.**

**Spoločné ustanovenia k právam a povinnostiam Zmluvných strán**

6.1 Objednávateľ sa zaväzuje:

1. poskytnúť Dodávateľovi vysvetlenia, informácie, podklady, metodické usmernenia alebo iný druh súčinnosti za účelom riadneho plnenia tejto Zmluvy;
2. bezodkladne informovať Dodávateľa o všetkých skutočnostiach, ktoré by mohli mať negatívny vplyv na plnenie povinností vyplývajúcich zo Zmluvy;
3. zaplatiť Dodávateľovi cenu za poskytnutú službu podľa Čl. 4 tejto Zmluvy;
4. poskytnúť Dodávateľovi list vlastníctva a kópiu z katastrálnej mapy a ostatné dokumenty potrebné k riadnemu vykonaniu služby, pokiaľ ich bude mať k dispozícii.

6.2 Objednávateľ je oprávnený:

1. kontrolovať vykonávanie služby a v prípade, že Dodávateľ vykonáva službu v rozpore so svojimi povinnosťami, je Objednávateľ oprávnený dožadovať sa odstránenia vád a požadovať od Dodávateľa, aby bola služba vykonávaná riadnym spôsobom. Ustanovenia Čl. 9 tejto Zmluvy týmto nie sú dotknuté;
2. skontrolovať vykonávanie služby na akomkoľvek stupni jeho vykonávania u Dodávateľa;
3. požadovať vykonanie opravy vykonanej služby, alebo požadovať vypracovanie náhradného plnenia zo služby, ak predmet služby vzhľadom na jej povahu nemožno použiť na dohodnutý alebo obvyklý účel;

6.3 Dodávateľ sa zaväzuje:

1. dodržiavať ustanovenia tejto Zmluvy a jej príloh, všeobecne záväzné právne predpisy platné na území SR a právne predpisy EÚ;
2. na riadne, včasné, odborné a kvalifikované plnenie Zmluvy, ktorým sa rozumie plnenie služieb v mieste plnenia, včas a v súlade s touto Zmluvou, na svoje náklady a vo svojom mene a na svoje nebezpečenstvo;

6.4 Dodávateľ je:

1. zodpovedný za podklady prevzaté od Objednávateľa za účelom ich spracovania pri vykonávaní služby a je povinný ich spolu s odovzdaním vrátiť Objednávateľovi;
2. povinný upozorniť Objednávateľa bezodkladne na nevhodnú povahu vecí prevzatých od Objednávateľa alebo pokynov daných mu Objednávateľom na vykonanie služby, ak Dodávateľ mohol túto nevhodnosť zistiť pri vynaložení odbornej starostlivosti;
3. zodpovedný za vady výstupu služby, ktoré má výstup v čase podpísania preberacieho protokolu a za akékoľvek vady, ktoré vzniknú po tejto dobe, ak sú spôsobené porušením jeho povinností;
4. povinný oznámiť bezodkladne Objednávateľovi skryté prekážky týkajúce sa vykonávanej služby.

6.6 Dodávateľ vyhlasuje, že mu nie sú známe žiadne okolnosti, ktoré by mohli negatívne ovplyvniť splnenie podmienok na poskytnutie služieb v zmysle tejto Zmluvy. Dodávateľ vyhlasuje, že všetky vyhlásenia, ktoré poskytol MV SR pred uzavretím Zmluvy sú pravdivé a zostávajú platné pri podpísaní Zmluvy v nezmenenej podobe.

**Článok 7.**

**Komunikácia zmluvných strán, doručovanie a počítanie lehôt**

7.1 Zmluvné strany sa dohodli, že ich vzájomná záväzná komunikácia vyplývajúca zo Zmluvy bude prebiehať v slovenskom jazyku písomnou formou (prostredníctvom doporučenej zásielky, prostredníctvom kuriéra alebo osobným doručením zásielky do podateľne Zmluvnej strany) alebo telefonicky. Ustanovenie bodu 7.3 tohto článku tejto Zmluvy týmto nie je dotknuté.

7.2 Zmluvné strany sa dohodli, že v prípade, ak si Zmluvná strana neprevezme zásielku zasielanú doporučenou poštou a uloženú na pošte, za deň doručenia zásielky sa bude považovať piaty pracovný deň od uloženia na pošte, aj keď sa adresát o obsahu uloženej zásielky nedozvedel. Pokiaľ nemožno zásielku doručiť adresátovi a zásielka nebola uložená na pošte, odosielateľ zaslanie zopakuje. Ak ani na druhý pokus nemožno zásielku adresátovi doručiť a zásielka nebola uložená na pošte, považuje sa za doručenú momentom jej vrátenia odosielateľovi.

7.3 Vzájomná komunikácia zmluvných strán súvisiaca s touto Zmluvou, ak nepôjde o ukončenie Zmluvy, zmeny Zmluvy, alebo iné úkony týkajúce sa dispozície s touto Zmluvou, môže prebiehať aj v elektronickej forme prostredníctvom e-mailovej správy (ďalej len „**e-mail**“), pričom Zmluvné strany budú vzájomne, pre záväznú elektronickú formu komunikácie, používať tieto e- mailové adresy:

Objednávateľ: (bude doplnené)..................................................

Dodávateľ: (bude doplnené)..................................................

Za preukázateľne doručený e-mail sa bude považovať len taký e-mail, ktorého doručenie bolo potvrdené spätným e-mailom. Ak objektívne z technických dôvodov nie je možné nastaviť automatické potvrdenie o úspešnom doručení zásielky, zmluvné strany výslovne súhlasia s tým, že zásielka doručovaná elektronicky bude považovaná za doručenú momentom odoslania elektronickej správy, ak druhá strana nedostala automatickú informáciu o nedoručení elektronickej správy. Zmluvná strana, ktorá má tento technický problém, jeho existenciu dá včas na vedomie druhej Zmluvnej strane a zabezpečí nastavenie technického vybavenia (e-mailové konto), ktoré bude spĺňať všetky parametre pre splnenie požiadavky týkajúcej sa potvrdenia doručenia elektronickej správy, vrátane pripojených dokumentov.

7.4 Lehota na doručovanie je zachovaná, ak sa posledný deň lehoty písomnosť odovzdá subjektu, ktorý má povinnosť ju doručiť alebo sa odošle e-mailom. Ustanovenie bodu 7.3 tohto článku tejto Zmluvy týmto nie je dotknuté. Zmluvné strany sú povinné dodržať konkrétnu formu komunikácie stanovenú touto Zmluvou.

**Článok 8.**

**Pravidlá pre stanovenie a zmenu subdodávateľa**

8.1 Objednávateľ požaduje, aby Dodávateľ najneskôr do času uzatvorenia tejto Zmluvy predložil údaje o subdodávateľoch a osobách oprávnených konať v mene subdodávateľov, a to v rozsahu údajov podľa § 41 ods. 3 zákona o verejnom obstarávaní.

8.2 Povinnosti Dodávateľa a Objednávateľa, vrátane pravidiel výberu subdodávateľa uvedené v bode 8.1 tohto článku tejto Zmluvy platia aj pri zmene subdodávateľa počas plnenia tejto Zmluvy.

8.3 Dodávateľ zodpovedá za plnenie zmluvy o subdodávke subdodávateľom tak, ako keby plnenie realizoval sám. Dodávateľ zodpovedá za odbornú starostlivosť pri výbere subdodávateľa, ako aj za výsledok činnosti/plnenia vykonanej/vykonaného na základe zmluvy o subdodávke.

**Článok 9.**

**Trvanie a ukončenie Zmluvy**

9.1 Zmluva sa uzatvára na dobu určitú, a to na obdobie dvadsaťštyri (24) mesiacov odo dňa nadobudnutia jej účinnosti alebo do vyčerpania finančného limitu uvedeného v Článku 4., bod 4.8 podľa toho, ktorá skutočnosť nastane skôr.

9.2 Táto Zmluva sa môže skončiť:

a) splnením, t. j. riadnym vykonaním služby Dodávateľa a jej prevzatím Objednávateľom, ktoré Objednávateľ potvrdí podpisom preberacieho protokolu a splnením všetkých ostatných povinností Zmluvných strán vyplývajúcich z tejto Zmluvy;

b) uplynutím doby, na ktorú bola uzavretá podľa bodu 9.1 tohto článku tejto Zmluvy;

c) písomnou dohodou Zmluvných strán;

d) písomným odstúpením Objednávateľa od tejto Zmluvy v prípade podmienok uvedených v bode 9.3 tohto článku tejto Zmluvy;

e) písomným odstúpením Objednávateľa od tejto Zmluvy v prípade podstatného porušenia Zmluvy Dodávateľom podľa bodu 9.4 tohto článku tejto Zmluvy.

f) písomnou výpoveďou zo strany Objednávateľa strany aj bez uvedenia dôvodu, pričom výpovedná doba je tri (3) mesiace a začína plynúť od prvého dňa mesiaca nasledujúceho po doručení výpovede druhej zmluvnej strane.

9.3 Objednávateľ je oprávnený odstúpiť od tejto Zmluvy aj v prípade, ak:

1. voči Dodávateľovi začalo konkurzné konanie alebo reštrukturalizácia,
2. Dodávateľ vstúpil do likvidácie,
3. v čase jej uzavretia existoval dôvod na vylúčenie Dodávateľa pre nesplnenie podmienky účasti podľa § 32 ods.1 písm. a) Zákona o verejnom obstarávaní.

9.4 Za podstatné porušenie Zmluvy zo strany Dodávateľa sa považuje najmä:

1. omeškanie Dodávateľa s odovzdaním služby Objednávateľovi o 20 (dvadsať) kalendárnych dni po tom, ako sa malo podľa objednávky zadanej Objednávateľom podľa čl. 2. tejto Zmluvy plniť;
2. nedodržanie pokynov Objednávateľa a požiadaviek na vykonanie služby podľa Zmluvy;
3. preukázané porušenie všeobecne záväzných právnych predpisov platných na území SR a právnych predpisov EÚ Dodávateľom v rámci realizácie činností podľa tejto Zmluvy a Dodávateľ na písomnú výzvu Objednávateľa toto konanie a jeho následky v určenej primeranej lehote neodstráni;
4. zastavenie alebo prerušenie výkonu služby podľa písomnej objednávky Objednávateľa bez udania dôvodu zo strany Dodávateľa;
5. poskytnutie nepravdivých informácií Dodávateľom, resp. neposkytovanie informácií riadne a včas v súlade s podmienkami tejto Zmluvy;
6. porušenie povinností Dodávateľa podľa čl. 8. bodov 8.1 až 8.3 Zmluvy,
7. opakované nepodstatné porušenie tejto Zmluvy Dodávateľom, pričom za nepodstatné porušenie tejto Zmluvy sa považuje ...;

9.5 Odstúpenie od Zmluvy musí mať písomnú formu, musí sa v ňom uviesť dôvod odstúpenia a nadobúda účinnosť dňom jeho doručenia druhej Zmluvnej strane. Odstúpením od Zmluvy zanikajú všetky práva a povinnosti Zmluvných strán zo Zmluvy. Plnenia, ktoré si Zmluvné strany vzájomne poskytli do dňa odstúpenia od Zmluvy, si Zmluvné strany pri odstúpení nevracajú. Odstúpenie od Zmluvy sa netýka nároku na náhradu škody vzniknutej porušením Zmluvy, sankčných nárokov podľa Článku 10., ani tých ustanovení tejto Zmluvy, ktoré majú trvať aj po skončení tejto Zmluvy.

9.6 Zmluvná strana, ktorá odstúpi od tejto Zmluvy, má právo požadovať od druhej strany náhradu škody, ktorá jej týmto konaním vznikla, okrem prípadov vyššej moci. Pre účely tejto Zmluvy sa za vyššiu moc považujú udalosti, ktoré nie sú závislé od konania Zmluvných strán a ktoré nemôžu Zmluvné strany ani predvídať ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény.

**Článok 10.**

**Sankcie**

10.1 Zmluvné strany sa dohodli, že:

1. pri nedodržaní zmluvne dohodnutého termínu vykonania a odovzdania služby zaplatí Dodávateľ Objednávateľovi zmluvnú pokutu vo výške 0,05 % z ceny služby za každý, aj začatý deň omeškania. Toto neplatí v prípadoch zmien podľa pokynov Objednávateľa;
2. pri omeškaní Dodávateľa s odstránením vád služby podľa čl. 5. bod 5.2 Zmluvy zaplatí Dodávateľ Objednávateľovi zmluvnú pokutu vo výške 0,05 % z ceny konkrétnej služby za každý, aj začatý deň omeškania;
3. pri omeškaní Objednávateľa so zaplatením faktúry o viac ako 60 (šesťdesiat) dní po lehote jej splatnostimá Dodávateľ právo na úrok z omeškania v zákonom stanovenej výške za každý, aj začatý deň omeškania.

10.2 Ustanoveniami o zmluvnej pokute nie je dotknutý prípadný nárok na náhradu škody, ktorá vznikne Objednávateľovi z titulu nesplnenia zmluvných povinností Dodávateľa, v celom rozsahu.

**Článok 11.**

**Záverečné ustanovenia**

11.1 Táto Zmluva nadobúda platnosť dňom jej podpisu obidvoma Zmluvnými stranami a účinnosť v súlade s ustanovením § 47a Občianskeho zákonníka, dňom nasledujúcom po dni jej zverejnenia Objednávateľom v Centrálnom registri zmlúv, ktorý vedie Úrad vlády Slovenskej republiky.

11.2 Zmluvné strany sa dohodli, že počas celej doby trvania záväzkov sa zmluvný vzťah, vzájomné práva, povinnosti a nároky vzniknuté na základe alebo v súvislosti s touto Zmluvou riadia touto Zmluvou, všetkými právnymi dokumentmi, na ktoré Zmluva odkazuje alebo sú pre túto Zmluvu rozhodné v ich platnom znení, ako aj všeobecne záväznými právnymi predpismi platnými na území SR a právnymi predpismi EÚ.

11.3 Všetky spory, ktoré vzniknú zo Zmluvy, vrátane sporov o jej platnosť, výklad alebo ukončenie sú Zmluvné strany povinné prednostne riešiť najmä v zmysle právnych predpisov SR a EÚ, formou vzájomných zmierovacích rokovaní. V prípade, že sa vzájomné spory Zmluvných strán vzniknuté v súvislosti s plnením záväzkov podľa Zmluvy alebo v súvislosti s ňou nevyriešia, Zmluvné strany sa dohodli a súhlasia, že všetky spory vzniknuté zo Zmluvy, vrátane sporov o jej platnosť, výklad alebo ukončenie, budú riešené na vecne a miestne príslušnom súde Slovenskej republiky podľa právnych predpisov SR.

11.4 Zmluvné strany, každá za seba, vyhlasujú, že si text tejto Zmluvy riadne a dôsledne prečítali, jej obsahu a právnym účinkom z nej vyplývajúcich porozumeli, ich zmluvné prejavy sú dostatočne jasné, určité a zrozumiteľné, podpisujúce osoby sú oprávnené k podpisu tejto Zmluvy a na znak svojho súhlasu ju podpísali.

15.5 Táto Zmluva je vyhotovená v troch rovnopisoch s platnosťou originálu, pričom po podpise tejto Zmluvy dostane Dodávateľ 1 (jeden) rovnopis a 2 (dva) rovnopisy dostane Objednávateľ. V prípade sporu sa bude postupovať podľa rovnopisu uloženého u Objednávateľa.

12.6 Neoddeliteľnou súčasťou Zmluvy sú nasledovné prílohy:

Príloha č.1

V...........................dňa:................ V...........................dňa:................

**Za Objednávateľa** **Za Dodávateľa**:

...................................................... .....................................................

Ing. Martina Hrnčiarová Titul, Meno, Priezvisko Funkcia

riaditeľka

odboru hospodárskeho zabezpečenia,

sekcie ekonomiky, Ministerstva vnútra SR

|  |  |  |  |  |
| --- | --- | --- | --- | --- |
| Príloha č. 1 |  |  |  |  |
|  | | | | |
| **MJ** | **výkon** | **cena v € bez DPH** | **sadzba DPH v %** | **cena v € s DPH** |
| M.j. = 1 hm | vytýčenie hranice pozemku a stavieb |  |  |  |
| M.j. = 1 hm | zmena druhu pozemku |  |  |  |
| M.j. = 1 hm | zlúčenie pozemkov E-KN, C-KN |  |  |  |
| M.j. = 1 hm | obnovenie právneho stavu z E-KN na C-KN |  |  |  |
| M.j. = 1 hm | vyhotovenie geometrického plánu na oddelenie pozemku alebo stavby ak právny vzťah nie je totožný so stavom registra C-KN |  |  |  |
| M.j. = 1 hm | vyhotovenie geometrického plánu na oddelenie pozemku alebo stavby ak právny vzťah je totožný so stavom registra C-KN |  |  |  |
| M.j. = 1 hm | vyhotovenie geometrického plánu na vyznačenie vecného bremena |  |  |  |
| M.j. = 1 hm | zameranie a zobrazenie priebehu podzemného a nadzemného vedenia |  |  |  |
| M.j. = 1 ks | zameranie adresného budu |  |  |  |
| M.j. = 1 ha | polohopisné a výškopisné práce (intravilán) |  |  |  |
| M.j. = 1 ha | polohopisné a výškopisné práce (extravilán) |  |  |  |
| 1 hm (hektometer) = 100 m | |  |  |  |